Περιβάλλον εικονικής περιήγησης για την εκπαίδευση στην κυκλοφοριακή αγωγή
Creators: name: Γουναρίδου, Αποστολία Λάμπρου
Publisher: name: Aristotle University of Thessaloniki
Year: 2020
Subjects: Κυκλοφοριακή αγωγή
Εκπαιδευτική εφαρμογή
Τεχνολογία &amp; Εκπαίδευση
Traffic education
Educational games
Education &amp; Technology

description: Αντικείμενο της παρούσας διπλωματικής εργασίας αποτελεί η δημιουργία ενός περιβάλλοντος εικονικής περιήγησης για την εκπαίδευση στην κυκλοφοριακή αγωγή. Αναλυτικά, παρουσιάζεται η ανάπτυξη και η υλοποίηση ενός εκπαιδευτικού διαδραστικού ψηφιακού παιχνιδιού (ROBOΚ.Ο.Κ.) με θέμα την κυκλοφοριακή διαπαιδαγώγηση ανηλίκων. Ως εκπαιδευτικό απότοκο (στόχος) ορίζεται η ανάπτυξη, η βελτίωση, η τήρηση, η υιοθέτηση και η έμπρακτη εφαρμογή μιας ορθής και συνειδητής συμπεριφοράς στην οδό. Αφορμή για το θέμα της εφαρμογής στάθηκε η ελλιπής ένταξη και η αναποτελεσματική προσέγγιση της κυκλοφοριακής αγωγής από τους εκπαιδευτικούς φορείς. Η συγκεκριμένη αδυναμία αποτυπώνεται και από τα ετήσια ποσοστά τροχαίων ατυχημάτων της χώρας. Η πλαισίωση των κανόνων κυκλοφορίας και της σωστής και υπεύθυνης συμπεριφοράς στην οδό μέσα από το διαδραστικό περιβάλλον που προσφέρει το παρόν ψηφιακό παιχνίδι, αποσκοπεί στην ανάπτυξη της κυκλοφοριακής συνείδησης των ανήλικων ατόμων και άρα στους μετέπειτα ενήλικους χρήστες της οδού. Ακόμα, η εκμάθηση και η εξάσκηση μέσω της ψηφιακής προσομοίωσης του περιβάλλοντος της οδού και της κυκλοφορίας προσφέρει διασκέδαση, αποτελεί μία δελεαστική μορφή μάθησης και δίνει τη δυνατότητα ενασχόλησης χωρίς να εκτίθεται κάποιο άτομο σε κίνδυνο. Για τη σωστή παραγωγή της πολυμεσικής εφαρμογής απαραίτητη τίθεται η ακολουθία τεσσάρων σταδίων: της ανάλυσης, της σχεδίασης, της ανάπτυξης και της αξιολόγησης. Το πρώτο στάδιο σχετίζεται με εργασίες όπως είναι η ανάλυση των χρηστών και οι λειτουργικές απαιτήσεις, ενώ το δεύτερο αναφέρεται στη δομή της αφήγησης και στις πρότυπες οθόνες διεπαφής. Στο στάδιο της ανάπτυξης πραγματοποιείται η κατασκευή του τρισδιάστατου περιβάλλοντος του παιχνιδιού. Η αξιολόγηση αποτελεί το τελευταίο στάδιο, όπου υλοποιείται η αποτίμηση της πολυμεσικής εφαρμογής, η οποία οδηγεί στην εξαγωγή χρήσιμων συμπερασμάτων ως προς την υλοποίηση των αρχικών στόχων, την ευχρηστία και τη γενικότερη ικανοποίηση των χρηστών.
description: This dissertation aims to create a virtual tour environment for traffic education. Specifically, it presents the development and implementation of the educational interactive digital game “ROBOK.O.K.” on the training of training children in traffic education. The ultimate goal is the development, improvement, adherence, adoption and practical application of a consistent and conscious behavior on the road. The incomplete engagement and ineffective approach of traffic education by educational institutions was the reason for the development of this digital game. This weakness is also reflected in the country's annual accident rates. The assimilation of traffic rules and consistent behavior on the road through this interactive digital game aims to the development of traffic consciousness by the children and therefore by the potential adults drivers. Furthermore, learning and practicing through digital simulation of the road environment offers fun and it consists a tempting form of interactive learning without exposing users to danger. The production of the multimedia application requires the sequence of four stages: analyzing, designing, developing and evaluating. The first stage is related to tasks such as user analysis and functional requirements, while the second refers to the structure of narrative and standard interface screens. The three-dimensional environment of the game is constructed at the development stage. Evaluation of the multimedia application is the last step which leads to useful conclusions regarding the implementation of the initial goals, ease of use and overall user satisfaction.
description: Σε συνεργασία με: Λογιστικής και Χρηματοοικονομικής (Πανεπιστήμιο Μακεδονίας)